wickkiey/tamil-wikipedia-markdown huggingface dataset:
# அருண் செருகாவில்


**அருண் செருகாவில்** (*Arun Cherukavil*) ஒரு இந்திய நடிகர். இவர் முக்கியமாக மலையாளத் திரைப்படத் துறையில் பணியாற்றுகிறார். எர்ணாகுளம் மாவட்டத்தைச் சேர்ந்த இவர் 2000 ஆம் ஆண்டில் மோகன்லால் நடித்த *லைஃப் இஸ் பியூட்டிஃபுல்* என்ற படத்தில் சூரஜ் என்ற கதாபாத்திரத்தில் அறிமுகமானார். பல ஆண்டுகளுக்குப் பிறகு, 2004 ஆம் ஆண்டில் ஜெயராஜ் இயக்கிய 4 தி பீப்பிள் மூலம் திரைப்படத் துறையில் மீண்டும் வந்தார்.  

## தொழில்
அருண் 2000 ஆம் ஆண்டில் பாசில் இயக்கிய *லைஃப் இஸ் பியூட்டிஃபுல்* திரைப்படத்தின் மூலம் அறிமுகமானார். இந்த படத்தில், இவர் ஒரு பதின் பருவ மாணவர் வேடத்தில் நடித்தார். நான்கு வருட இடைவெளிக்குப் பிறகு மலையாளத் திரைப்படத்துறை வரலாற்றில் மிகப்பெரிய புதிய தலைமுறை வெற்றிபெற்ற *4 தி பீப்பிள்* படத்தில் தோன்றினார். அநீதிக்கு எதிரான போராட்டத்தை மேற்கொண்ட இளைஞர்களின் கதையைச் சொல்லும் இப்படத்தில் அரவிந்தின் கதாபாத்திரம் பார்வையாளர்களின் அங்கீகாரத்தைப் பெற்றது. அதே ஆண்டில் வெளியான *மேற்கோள்* மற்றும் *அமிர்தம்* படங்களிலும் இவர் குறிப்பிடத்தக்க பாத்திரங்களைக் கொண்டிருந்தார். பின்னர் *ஹீரோ*, *ஆன்டி ஹீரோ*, *கேரக்டர்* ஆக்டர் என பல்வேறு வேடங்களில் நடித்தார். இதற்கிடையில் படத்தில் சுறுசுறுப்பாக இல்லாத அருண், *ஹனி பீ 2* *பாதாள லோகம் *டிரைவிங் லைசன்சு* மற்றும் *அஞ்சாம் பதிரா'' போன்ற படங்களில் குறிப்பிடத்தக்க வேடங்களில் நடித்து வலுவான மறுபிரவேசம் செய்துள்ளார்.
# இலித்தியம் முக்கோணம்

வறண்ட மூலைவிட்டத்திற்குள் இலித்தியம் முக்கோணத்தின் வரைபடம்.]]  
**இலித்தியம் முக்கோணம்** (*Lithium Triangle*) என்பது அர்ஜென்டினா, பொலிவியா மற்றும் சிலி நாடுகளின் எல்லைகளைச் சுற்றியுள்ள இலித்தியம் இருப்புக்கள் நிறைந்த ஆண்டிசு மலைத் தொடரின் ஒரு பகுதியாகும். இம்முக்கோணத்தில் இலித்தியம் பல்வேறு பகுதிகளில் குவிந்துள்ளது. உப்புப் படுகைகளாகச் சேர்ந்து அடகாமா பாலைவனம் மற்றும் அதன் வறண்ட பகுதிகளில் இத்தகைய இலித்தியக் குவியல்கள் காணப்படுகின்றன. பொலிவியாவிலுள்ள சலார் டி உயுனி உப்புப் படுகை சிலியிலுள்ள சலார் டி அட்டகாமா, அர்ஜென்டினாவிலுள்ள சலார் டெல் ஓம்பர் முயர்ட்டோ உள்ளிட்டவை மிகப்பெரிய உப்புப் படுகைகளாகும்.  

உலகின் இலித்தியம் இருப்புக்களில் 54% இப்பகுதியில் இருப்பதாக கருதப்படுகிறது. எதிர்கால நீர்மூழ்கிக் கப்பல்களில் பொருத்த திட்டமிடப்பட்டுள்ள இலித்தியம் -அயனி மின்கலன்களில் நிரப்புவதற்கு இலித்தியம் தேவைப்படும் என்பதால் இந்திய கடற்படை லித்தியம் முக்கோணத்தில் மிகவும் ஆர்வம் காட்டியுள்ளது.
# பீ ஜீஸ்


**பீ ஜீஸ்** [Bee Gees] 1959ல் பேரி, ராபின், மாரிஸ் ஆகிய கிப் சகோதரர்களால் உருவாக்கப்பட்ட ஓர் இசைக்குழு. 1960களில் தொடங்கி ஐந்து பத்தாண்டுகளாக பல இசைத்தொகுப்புகளையும் தனியிசைகளையும் வெளியிட்டு 120 மில்லியன் இசைத்தட்டுகளுக்கும் மேலாக விற்று சாதனை புரிந்துள்ள இக்குழு பல இசை விருதுகளை வென்றுள்ளது; குறிப்பாக, ஐந்து கிராமி விருதுகளையும் 1997ல் ராக் அண்டு ரோல் ஹால் ஆவ் ஃபேமில் இக்குழுவின் பெயர் ஏற்றுக்கொள்ளப்பட்டது.  

## தொடக்க காலம்
இக்குழுவின் பெயரை இடுவதற்கு ஒரு ஆஸ்திரேலிய இசைநிகழ்ச்சி நடத்துநர் காரணமாக இருந்தார். தொடக்க காலங்களில் இசை நிகழ்ச்சிகளை ஒருங்கிணைக்கும் செயலை கிப் சகோதரர்களின் தந்தையார் ஹியூ கிப் செய்தார். சில ஆண்டுகள் ஆஸ்திரேலியாவில் இருந்த இக்குழு, 1967ல் இங்கிலாந்து சென்றது. அங்கு ராபர்ட் ஸ்டிக்வுட் என்ற இசைத் தயாரிப்பாளர் இக்குழுவை முன்னிறுத்தி, பல வெற்றி இசைத் தொகுப்புகளை வெளியிட உறுதுணையாக இருந்தார்.
# ஸ்பின் போல்டாக்


**ஸ்பின் போல்டாக்** (**Spin Boldak** ஆப்கானித்தான் நாட்டின் தென்கிழக்கில் உள்ள கந்தகார் மாகாணத்தில் உள்ள ஸ்பின் போல்டாக் மாவட்டத்தின் நிர்வாகத் தலைமையிட நகரம் ஆகும். ஸ்பின் போல்டக் நகரம், மாகாணத் தலைநகரான கந்தகார் நகரத்திற்கு தென்கிழக்கில் 103 கிலோமீட்டர் தொலைவில் உள்ளது. இது ஆப்கானித்தான்-பாகிஸ்தான் நாடுகளின் எல்லைப்புறத்தில் அமைந்துள்ளது. ஸ்பின் போல்டாக் நகரம், வடமமேற்கில் உள்ள காந்தாரம் மற்றும் பாகிஸ்தானின் தெற்குகில் உள்ள *சாமன்* மற்றும் குவெட்டா நகரங்களுடன் நெடுஞ்சாலை வழியாக இணைக்கப்பட்டுள்ளது. ஸ்பின் போல்டாக் நகரம் ஆப்கானித்தானையும், பாகிஸ்தானையும் இணைக்கும் பெரும் வணிகப்பாதை நகரமாகும். ஸ்பின் போல்டாக் நகரத்திற்கு மிக அருகில் உள்ள சாமன் நகரம் 10 கிமீ தொலைவில் பாகிஸ்தானில் உள்ளது. இந்நகரம் கடல் மட்டத்திலிருந்து 4,009 அடி (1,222 மீட்டர்) உயரத்தில் மலைப்பகுதியில் அமைந்துள்ளது.  

இந்நகரத்தில் நூர்சாய் மக்கள் மற்றும் பஷ்தூன் மக்கள் நிரம்பியுள்ளனர்  

ஸ்பின் போல்டாக் நகரம் கந்தகார் மற்றும் குவெட்டா நகரங்களிலிருந்து தொலைவில் உள்ளது.தாலிபான்கள் சூலை 2021-இல் ஸ்பின் போல்டாக் நகரத்தைக் கைப்பற்றி கொடியேற்றினர்.  

## தட்ப வெப்பம்
ஸ்பின் போல்டாக் நகரத்தின் சராசரி வெப்பம் 19.7&nbsp;°C மற்றும் சராசரி மழைப் பொழிவு 217&nbsp;mm ஆகும். ஆண்டின் சூலை மாதத்தில் அதிகப்படியான வெப்பம் 31.8&nbsp;°C வரை இருக்கும். குளிர்காலமான சனவரியில் வெப்பம் 6.9&nbsp;°C வரை இருக்கும்.
# ராப் மான்ஸ்டர் (சொல்லிசை கலைஞர்)



**கிம் நம்-ஜூன்** (கொரியம்: 김남준; பிறப்பு செப்டம்பர் 12, 1994) அல்லது மேடைப் பெயரான **ஆர்.எம்.** (முன்னர் **ராப் மான்ஸ்டர்**) மூலம் நன்கு அறியப்படும் இவர், ஒரு தென் கொரிய சொல்லிசை கலைஞர், பாடலாசிரியர் மற்றும் பதிவு தயாரிப்பாளர் ஆவார். அவர் தென் கொரிய ஆண்கள் இசைக்குழுவான பிடிஎஸ் இன் தலைவராவார்.  

இவர் 2015 ஆம் ஆண்டில், தனது முதல் தனி இசைககலவையை வெளியிட்டார். பின்னர், அக்டோபர் 2018 இல், இவரது இரண்டாவது இசைக்கலவையான மோனோவை, வெளியிட்டார், அது பில்போர்டு 200 தரவரிசையில் ஒரு கொரிய தனிப்பாடலாக 26 வது இடத்தைப் பிடித்தது. இவர் வேல், யௌன்ஹா, வாரன் ஜி, கேய்கோ, கிரிஸ் களிகோ, எம்.எஃப்.பி.டி.ஒய்., ஃபால் அவுட் பாய், பிரைமரி, மற்றும் லில் நாஸ் எக்ஸ் ஆகியோருடன் இணைந்து பணியாற்றியுள்ளார்.
# அக்சா பள்ளிவாசல்



**அக்சா பள்ளிவாசல் (Aqsa Mosque)** இந்தியாவின் பஞ்சாப் மாநிலம் காதியன் நகரில் உள்ளது. இது ஓர் அகமதி இசுலாம் வகை பள்ளிவாசலாகும். 1876 ஆம் ஆண்டில் அகமதிய இசுலாம் இயக்கத்தை தோற்றுவித்த மிர்சா குலாம் அகமதுவின் தந்தையான மிர்சா குலாம் முர்தாசா இப்பள்ளிவாசலைக் கட்டினார். அக்சா பள்ளிவாசல் 20 ஆம் நூற்றாண்டு முழுவதும் அகமதியா நிர்வாகத்தால் பலமுறை புதுப்பிக்கப்பட்டு நீட்டிக்கப்பட்டது. கட்டிடத்தின் கொள் திறன் அதன் ஆரம்பநிலை 200 பேர் என்பது 15,000 பேர் என 2014 ஆம் ஆண்டளவில் அதிகரித்தது. குலாம் அகமது குடும்ப வீட்டின் வளாகத்திற்குள் அக்சா பள்ளிவாசல் அமைந்துள்ளது. இந்தியாவின் அகமதியா இசுலாம் சமூகத்தின் மையமாக வெள்ளை கோபுரம் மற்றும் சமூகத்தின் முக்கியமான அலுவலகங்களுக்கு அருகில் இப்பள்ளிவாசல் அமைந்துள்ளது. பல்வேறு மத கூட்டங்கள் மற்றும் நிகழ்வுகளும் இங்கு நடைபெறுகின்றன.
# பல்லார்பூர் கோட்டை



**பல்லார்பூர் கோட்டை** (*Ballarpur Fort*) இந்தியாவின் மகாராட்டிர மாநிலம் சந்திரப்பூர் மாவட்டத்தில் அமைந்துள்ள ஒரு பழங்கால கோட்டையாகும். முன்னதாக இது பல்லார்சா கோட்டை என்று அழைக்கப்பட்டது. பல்லார்பூர் கோட்டை வர்தா நதியின் கிழக்குக் கரையில் உள்ள பல்லார்பூர் நகரில் அமைந்துள்ளது.  

## வரலாறு
பல்லார்பூர் கோட்டை கோண்டுவானா மன்னரான காண்டகியா பல்லால் சா (1437-62) என்பவரால் நிறுவப்பட்டது. இவர் தனது தந்தையான செர் சாவின் சிம்மாசனத்தில் அவரைத் தொடர்ந்து மன்னரானார். சந்திரபூர் நகரத்தின் நிறுவனரும் இவரேயாவார். அதிசய நீரைக் கொண்ட ஒரு குளத்தை இம்மன்னர் கண்டுபிடித்தார். அந்நீர் இவரது காயங்களையும் கட்டிகளையும் குணப்படுத்தியது. குளத்திற்கு அகலேசுவர் தீர்த்தம் என்று பெயரிடப்பட்டது. இந்த நகரம் கோட்டையைச் சுற்றி பல்லார்பூர் அல்லது பல்லால் நகரமாக வளர்ந்தது. பல ஆண்டுகளாக பல்லார்பூர் இராச்சியத்தின் இடமாகவும் இருந்தது. சந்திரபூர் நகரம் பின்னர்தான் நிறுவப்பட்டது. கடைசி கோண்டுவானா மன்னர் நீல்காந்தா சா பல்லார்பூரில் சிறையில் இறந்தார்.  

## சிறப்பம்சங்கள்
கோட்டை பெரிய கருப்பு கற்களால் கட்டப்பட்டு அதன் காலத்தில் ஒரு வலிமையான பாதுகாப்பிடமாக இருந்தது. செவ்வக வடிவத்தில் பிரதான நுழைவாயில் கிழக்கு பக்கமாக அமைந்துள்ளது. வர்தாவின் கிழக்குக் கரையில் கட்டப்பட்ட இந்நிலக் கோட்டை சுவர்கள் மற்றும் கோபுரங்களைக் கொண்ட வகை கோட்டையாகும். ஒன்றுக்கொன்று வலது கோணத்தில் அமைந்துள்ளவாறு இரண்டு கதவுகள் அமைக்கப்பட்டுள்ளன. ஆற்றின் விளிம்பில் ஒரு சிறிய நுழைவாயிலும் உள்ளது. கோட்டையின் சுவர்கள் இன்னும் அப்படியே உள்ளன. ஆனால் பழைய கட்டிடங்கள் அனைத்தும் மொத்த இடிபாடுகளில் சிக்கியுள்ளன. கோட்டைத் தூணின் பல பகுதிகள் பூமிக்குள் இன்னும் பாதுகாப்பாக உள்ளன. கோட்டை சுவர்களில் கண்டுபிடிக்கப்படாத சுரங்கங்கள் உள்ளன.
# மகாராஜா வீர் விக்ரம் பல்கலைக்கழகம்


**மகாராஜா வீர் விக்ரம் பல்கலைக்கழகம்** (*Maharaja Bir Bikram University*) என்பது இந்தியாவின் திரிபுராவின் அகர்தலாவில் அமைந்துள்ள மாநில பல்கலைக்கழகம் ஆகும். *இது மகாராஜா பிர் பிக்ரம் பல்கலைக்கழக சட்டம், 2015* மூலம் திரிபுரா அரசாங்கத்தால் 2015இல் நிறுவப்பட்டது. திரிபுரா மாநிலத்தில் உள்ள முதலாவது மற்றும் திரிபுரா மாநிலத்தில் உள்ள ஒரே ஒரு மாநில பல்கலைக்கழகம் ஆகும். இப்பல்கலைக்கழகத்தின் முதல் துணைவேந்தர் கவுதம் குமார் பாசு ஆவார். சத்யடியோ போடார் டிசம்பர் 2019இல் இதன் புதிய துணைவேந்தராக நியமிக்கப்பட்டார். திரிபுராவின் மாநிலத்தின் கடைசி மகாராஜாவான வீர் விக்ரம் கிசோர் தெபர்மா மாணிக்ய பகதூர் நினைவால் இப்பல்கலைக்கழகம் பெயரிடப்பட்டது.  

## இணைவுப்பெற்ற கல்லூரிகள்
மகாராஜா வீர் விக்ரம் பல்கலைக்கழகத்தில் மூன்று இணைந்த கல்லூரிகள் உள்ளன.  

- மகாராஜா வீர் விக்ரம் கல்லூரி
- வீர் விக்ரம் நினைவு கல்லூரி
- திரிபுரா அரசு சட்டக் கல்லூரி
# ஆதித்ய சிங் ராணா


**ஆதித்ய சிங் ராணா** (*Aditya Singh Rana*) இந்தியாவைச் சேர்ந்த ஒரு சீருடற்பயிற்சி விளையாட்டு வீரராவார். 1991 ஆம் ஆண்டு சூன் மாதம் 28 அன்று இவர் பிறந்தார். ஆண்களுக்கான கலைநய சீருடற்பயிற்சி விளையாட்டுப் போட்டிகளில் இவர் தனது நாட்டை பிரதிநிதித்துவப்படுத்துகிறார். ஒன்றிய இராச்சியத்தின் இலண்டன் நகரில் நடந்த 2009 ஆம் ஆண்டு நடைபெற்ற 41 ஆவது உலக கலைநய சீருடற்பயிற்சி வெற்றியாளர் போட்டி உள்ளிட்ட உலக வெற்றியாளர் போட்டிகளில் ஆதித்ய சிங் ராணா பங்கேற்றார். 2014 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் பங்கேற்ற ராணா தரைப்பயிற்சி பிரிவில் 18 ஆம் இடமும் தனிநபர் அனைத்துவகைப் போட்டிப் பிரிவில் 17 ஆவது இடத்தையும் பிடித்தார்.
# காப்தன் சிங் சோலங்கி

**காப்தன் சிங் சோலங்கி** (*Kaptan Singh Solanki*)(பிறப்பு: ஜூலை 1, 1939) என்பவர் பாரதிய ஜனதா கட்சியினைச் சேர்ந்த இந்திய அரசியல்வாதி ஆவார். இவர் திரிபுராவின் 17வது ஆளுநர் ஆவார். ஆகஸ்ட் 2009 முதல் மே 2014 வரை, மாநிலங்களவையில் மத்தியப் பிரதேச மாநிலத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார்.  

## கல்வி
சோலங்கி, உஜ்ஜைனியில் உள்ள விக்ரம் பல்கலைக்கழகம், பி. ஜி. பி. டி. கல்லூரி மற்றும் குவாலியரின் சிவாஜி பல்கலைக்கழகத்தின் மகாராணி இலக்குமிபாய் கல்லூரி ஆகியவற்றில் படித்தார்.  

## ஆசிரியராக
சோலங்கி, 1958 முதல் 1965 வரை முரைனா மாவட்டத்தின் பான்மோரில் ஆசிரியராகப் பணியாற்றினார். பின்னர் 1966 முதல் 1999 வரை குவாலியரில் உள்ள பி. ஜி. பி. கல்லூரியில் பேராசிரியராகப் பணியாற்றினார்.  

## நாடாளுமன்ற உறுப்பினர்
சோலங்கி இந்திய நாடாளுமன்ற உறுப்பினராக, ஆகஸ்ட் 2009 முதல் 2014 வரை இரு முறை பணியாற்றியுள்ளார்.  

## ஆளுஞராக
அரியானா ஆளுஞர் ஜகநாத் பகாடியாவின் பதவிக்காலம் 26 ஜூலை 2014இல் முடிவடைந்ததை அடுத்து அரியானாவின் ஆளுநராக சோலங்கி நியமிக்கப்பட்டார். அரியானா ஆளுஞர் பதவியினையடுத்து திரிபுராவின் ஆளுஞராக 25 ஆகஸ்ட் 2018 முதல் 28 ஜூலை 2019 வரை பணியாற்றினர்.  

## குடும்ப வாழ்க்கை
இவர் 1959ஆம் ஆண்டு ஸ்ரீமதி ராணி சோலங்கியினை மணந்துகொண்டார். இவர்களுக்கு, இரண்டு மகள்கள் மற்றும் மூன்று மகன்கள் உள்ளனர்.  

## வகித்தப் பதவிகள்
| 1 | திரிபுராவின் ஆளுநர் | 22 ஆகஸ்ட் 2018 | 28 ஜூலை 2019 |  |
| --- | --- | --- | --- | --- |
| 2 | பஞ்சாப் ஆளுநர்
(கூடுதல் பொறுப்பு | 21 ஜனவரி 2015 | 22 ஆகஸ்ட் 2016 |  |
| 3 | அரியானா ஆளுஞர் | 27 ஜூலை 2014 | 1 ஆகஸ்ட் 2018 |  |
| 4 | மாநிலங்களவை உறுப்பினர் | ஆகஸ்ட் 2009 | ஏப்ரல் 2012 |  |
| 5 | உறுப்பினர், உணவு, நுகர்வோர் விவகாரங்கள் மற்றும் பொது விநியோகக் குழு | ஆகஸ்ட் 2009 |  |  |
| 6 | உறுப்பினர், இளைஞர் விவகாரங்கள் மற்றும் விளையாட்டு அமைச்சின் ஆலோசனைக் குழு | ஜூலை 2010 |  |  |
| 7 | மாநிலங்களவை உறுப்பினர் (2வது முறை) | ஏப்ரல் 2012 |  |  |
| 8 | உறுப்பினர், உணவு, நுகர்வோர் விவகாரங்கள் மற்றும் பொது விநியோகக் குழு | ஆகஸ்ட் 2012 | மே 2014 | } |
# அமெரிக்க மருத்துவ நோயியல் சங்கம்

**அமெரிக்க மருத்துவ நோயியல் சங்கம்** (*American Society for Clinical Pathology*) அமெரிக்காவின் இலினோய் மாநிலத்தைச் சேர்ந்த சிக்காக்கோ நகரத்தில் அமைந்துள்ளது. தொழில்முறை சங்கமான இதில் மருத்துவ ஆய்வக அறிவியலாளர்கள் மற்றும் நோயியல் நிபுணர்கள் என 1,30,000 பேர் உறுப்பினர்களாக உள்ளனர்.  

1922 ஆம் ஆண்டு அமெரிக்க மருத்துவ நோயியல் சங்கம் நிறுவப்பட்டது. நோயாளிகள், நோயியல் நிபுணர்கள் மற்றும் ஆய்வக வல்லுநர்கள் போன்றவர்களுக்கு கல்வி, சான்றிதழ் மற்றும் பரிந்துரைத்தல் போன்ற திட்டங்களை இச்சங்கம் வழங்குகிறது. கூடுதலாக ஏராளமான பாடப்புத்தகங்கள், செய்திமடல்கள் மற்றும் பிற கையேடுகளையும் வெளியிடுகிறது. இதைத்தவிர அமெரிக்க மருத்துவ நோயியல் செய்தி இதழ் மற்றும் ஆய்வக மருத்துவம் என்ற மேலும் இரண்டு தொழில்முறை செய்தி இதழ்களையும் இச்சங்கம் வெளியிடுகிறது.  

தேசிய மருத்துவ ஆய்வக வல்லுநர்கள் வாரம் என்ற ஒரு நிகழ்வையும் இச்சங்கம் நடத்துகிறது. மருத்துவ ஆய்வக பணியாளர்களுக்கு அங்கீகாரம் அளிக்கும் நேரமாகவும், அவர்களின் நிபுணத்துவத்தை கொண்டாடுவதற்கான வாய்ப்பாகவும், அவர்களின் முயற்சிகளுக்கு அங்கீகாரமும் ஊக்கமும் அளிப்பதாகவும் இந்நிகழ்வு அமைகிறது. தேசிய ஆய்வக வாரம் ஆண்டுதோறும் ஏப்ரல் கடைசி முழு வாரத்தில் நடைபெற்று வருகிறது.
# ஏ. எம். தாமஸ்

**ஏ. எம். தாமஸ்** (4 ஜூன் 1912 - 27 ஏப்ரல் 2004) கேரளாவைச் சேர்ந்த ஒரு இந்திய அரசியல்வாதி மற்றும் ஒரு இந்திய தேசிய காங்கிரஸ் தலைவர் ஆவார். அவர் மந்திரியாக நான்காம் நேரு அமைச்சகத்தில் (மாநில உணவு மற்றும் விவசாயம்) பதவி வகித்தார், முதல் நந்தா அமைச்சகம் மற்றும் லால் பகதூர் சாஸ்திரி அமைச்சகம் .  

## ஆரம்ப கால வாழ்க்கை
அலுங்கல் மத்தாய் தாமஸ் ஜூன் 4, 1912 இல் கொச்சின் இராச்சியத்தில் உள்ள குரிகாட் கிராமத்தில் பிறந்தார் . இவரது தந்தை மத்தாய். திருச்சூர் புனித தாமஸ் கல்லூரி , மகாராஜா கல்லூரி, எர்ணாகுளம் மற்றும் திருவனந்தபுரம் சட்டக் கல்லூரியில் கல்வி பயின்றார் . அவர் 1940 இல் நன்றிமை மணந்தார், அவர்களுக்கு நான்கு மகன்களும் ஐந்து மகள்களும் உள்ளனர். திரு. தாமஸ் உச்ச நீதிமன்றத்தில் வழக்கறிஞராக இருந்தார் . அவர் உறுப்பினராக செயல்பட்டார் கொச்சி சட்டப் பேரவை , நிலைக்குழு நிதி குழுவின் உறுப்பினர். பாலி குத்தகைதாரர்கள் மற்றும் குத்தகைதாரர்களின் குறைபாடுகள் குறித்து விசாரிக்க கொச்சின் அரசாங்கத்தால் நியமிக்கப்பட்ட குழு உறுப்பினர், தேர்ந்தெடுக்கப்பட்ட குழுக்கள், திருவிதாங்கூர்-கொச்சின் உறுப்பினர்1949 மற்றும் 1952 க்கு இடையில் சட்டமன்றம், திருவிதாங்கூர்-கொச்சின் சட்டமன்ற காங்கிரஸ் நாடாளுமன்றக் கட்சியின் செயற்குழு உறுப்பினர் மற்றும் 1949 முதல் 1951 வரை காங்கிரஸ் விப், மற்றும் திருவாங்கூர்-கொச்சின் சட்டமன்றத்தின் சபாநாயகர் 1951–52 ஆம் ஆண்டில் 39 வயதில்  

## இறப்பு
தாமஸ் 2004 ஆம் ஆண்டு ஏப்ரல் 27 அன்று காலையில் கொச்சியில் உள்ள அவரது இல்லத்தில் இறந்தார். அப்போது அவருக்கு வயது 91.
# இந்திய உச்ச நீதிமன்றத்தின் மகளிர் நீதிபதிகளின் பட்டியல்

சின்னம்]]  
புது தில்லி]]  
இந்தியக் குடியரசின் இந்திய உச்ச நீதிமன்றத்தில், நீதிபதியாக பணியாற்றிய மகளிரின் பட்டியல் (*List of female judges of the Supreme Court of India*) இதுவாகும். இந்தப் பட்டியல் காலவரிசைப்படி வரிசைப்படுத்தப்பட்டுள்ளது.  

இந்திய உச்ச நீதிமன்றத்தில் முதல் பெண் நீதி எம். பாத்திமா பீவி ஆவார். இவர் 6 அக்டோபர் 1989 அன்று நீதிபதியாக நியமிக்கப்பட்டார். இதன் பின்னர் உச்ச நீதிமன்றத்தில் மேலும் 11 பெண் நீதிபதிகள் நியமிக்கப்பட்டுள்ளனர். தற்போது இந்திரா பானர்ஜி உள்ளிட்ட மொத்தம் 33 நீதிபதிகளில் (இந்தியத் தலைமை நீதிபதி உட்பட) 4 பெண் நீதிபதிகள் பணியில் இருக்கின்றனர்.  

## காலவரிசையில் நீதிபதிகளின் பட்டியல்

- பதவியில்

| இந்திய உச்சநீதிமன்றத்தின் மிக நீண்ட கால பெண் நீதிபதி |  |  |  |  |  |
| --- | --- | --- | --- | --- | --- |
| -
! 1 | பாத்திமா பீவி | 6 அக்டோபர் 1989 | 29 ஏப்ரல் 1992 | கேரள உயர் நீதிமன்ற நீதிபதி | இந்திய உச்ச நீதிமன்றத்தின் முதல் பெண் நீதிபதி |
# ராமச்சந்திரன் துரைராஜ்



**ராமச்சந்திரன் துரைராஜ்** என்பவர் ஒரு இந்திய திரைப்பட நடிகர் ஆவார். இவர் தயாரிப்பாளர், உதவி இயக்குநர் ஆகிய தொழிலாகளை செய்துள்ளார். இவர் தமிழ் மொழி படங்களில் தோன்றியுள்ளார். அசோசியேட் இயக்குநராகப் பணியாற்றிய பிறகு, சுசீந்திரனின் *நான் மகான் அல்ல* (2010) திரைப்படத்தில் ஒரு முன்னணி பாத்திரத்தில் ஒரு நடிகராக முதன்முதலாக நடித்தார். பின்னர் கோபி நைனரின் *அறம்* (2017) படத்தில் முன்னணி கதாபாத்திரத்தில் நடித்ததற்காக பாராட்டுகளைப் பெற்றார்.  

## திரை வாழ்க்கை

ராமச்சந்திரன் 2000 ஆம் ஆண்டில் தேனியில் இருந்து சென்னை சென்றார், மேலும் அவரது நாள் வேலையுடன், புகைப்படம் எடுப்பதில் மிகுந்த ஆர்வம் கொண்டிருந்தார். இயக்குநர் எஸ்.ஆர்.பிரபாகரனுடன் பழகினார், அவர்களுடைய சங்கம் மூலம், ஒளிப்பதிவாளராக தமிழ் திரையுலகில் பணியாற்ற ஆர்வம் காட்டினார்.  

*கோலங்கள்* என்ற தொலைக்காட்சி தொடரில் உதவி இயக்குநராக பணியாற்றத் தொடங்கினார், பின்னர் திரைப்படங்களில் நடிப்பு வேடங்களில் தோன்றினார். சுசீந்திரனின் *நான் மகான் அல்ல* (2010) இல் ஒரு எதிரியாக ஒரு முக்கிய பாத்திரத்தில் நடிப்பதற்கு முன்பு *வெண்ணிலா கபடிகுழு* (2009) விஜய் மில்டனின் உதவி ஒளிப்பதிவாளராக சுருக்கமாக பணியாற்றினார். 2014 ஆம் ஆண்டில், ராமச்சந்திரன் இரண்டு படங்களில் தோன்றினார், இது அவருக்கு கவனத்தை ஈர்த்தது. கார்த்திக் சுப்பராஜின் *ஜிகர்தண்டா* ஆகிய திரைப்படங்களில் நடித்துள்ளார். இவர் எச். வினோத்தின் *சதுரங்க வேட்டை* திரைப்படத்தில் அடியாளாக நடித்தார். கதாநாயகியை காவல் காக்கும் நபராக இருக்கும் போது பிரசவ வலியில் துடிக்கும் நாயகியை காப்பாற்றுகிறார். பின்னர் அடியாளாக அல்லாமல் நல்ல மனிதராக மாறுகிறார். சதுரங்க வேட்டை திரைப்படத்தில் இவரது கதாப்பாத்திர தேர்வு பாராட்டப்பட்டது.  

இயக்குநர் கோபி நைனருடனான, நயன்தாராவை முக்கியக் கதாபாத்திரத்தில் *அறம்* (2017) என்ற சமூக நாடக படத்தில் நடித்தார். ராமச்சந்திரன் ஒரு விவசாயி கதாபாத்திரத்தில் நடித்தார். நடிகை சுனு லட்சுமிக்கு ஜோடியாக நடித்தார். இவர்களது மகள் ஆழ்துளை கிணற்றில் சிக்கி கொள்வதாக கதை அமைந்திருந்தது. இப்படம் விமர்சன ரீதியான பாராட்டைப் பெற்றது, ராமச்சந்திரன் தனது நடிப்புக்காக விமர்சகர்களிடமிருந்து பாராட்டுக்களைப் பெற்றார்.  

## திரைப்படங்கள்
| 2010 | *அவள் பெயர் தமிழரசி* |  |  |
| --- | --- | --- | --- |
| *பையா* | ரவுடீஸ் கும்பல் உறுப்பினர் |  |  |
| *நான் மகான் அல்ல* | பீ பாபு |  |  |
| 2014 | *சதுரங்க வேட்டை* | திலகர் |  |
| *ஜிகர்தண்டா* | ரசு |  |  |
| *வடகறி* |  |  |  |
| 2015 | *அகதினாய்* |  |  |
| *இன்று நேற்று நாளை* | குஜந்தி வேலுவின் உதவியாளர் |  |  |
| *ஈட்டி* | ஐசக் |  |  |
| 2016 | *வில் அம்பு* | லோகு |  |
| *அவியல்* | *எலி* பிரிவில் நடித்தார் |  |  |
| *இறைவி* | மகேஷ் |  |  |
| *திருநாள்* | நாகாவின் உதவியாளர் |  |  |
| *கொல்லிடம்* |  |  |  |
| *அட்டி* |  |  |  |
| 2017 | *இவன் யாரென்று தெரிகிறதா* | பம்பாய் பாய்ஸ் உறுப்பினர் |  |
| *தேரு நாய்கள்* | லோகு |  |  |
| *அறம்* | புலேந்திரன் |  |  |
| *பலூன்* | ஹென்ச்மேன் |  |  |
| 2018 | *நாகேஷ் திரையரங்கம்* | பார் உரிமையாளர் |  |
| *மெர்லின்* |  |  |  |
| *ஐராவ்கு ஆயிரம் கங்கல்* | குரு |  |  |
| *மரைந்திருந்து பார்கம் மர்மாம் என்னா* | ஜீவா |  |  |
| 2019 | *பெட்டா* | ஞானத்தின் உதவியாளர் |  |
| *விஸ்வாசம்* | போலீஸ் கான்ஸ்டபிள் |  |  |
| *வி 1* | அக்னியின் உதவியாளர் |  |  |
| 2020 | *சூரரைப் போற்று* | அரிவு |  |
| 2021 | *ஜகமே தந்திரம்* | ரேம் | } |
# ஆல்பர்ட் கியோர்சோ


**ஆல்பர்ட் கியோர்சோ** (ஜூலை 15, 1915 - டிசம்பர் 26, 2010) ஒரு அமெரிக்க அணுசக்தி அறிவியலாளரும் தனிம அட்டவணையில் 12 தனிமங்களைக் கண்டுபிடித்த இணை கண்டுபிடிப்பாளரும் ஆவார். அவரது ஆராய்ச்சி வாழ்க்கை 1940 களின் முற்பகுதியிலிருந்து 1990 களின் பிற்பகுதி வரை ஆறு பதின்ம ஆண்டு காலம் நீடித்தது.  

## வாழ்க்கை வரலாறு
### தொடக்க கால வாழ்க்கை
கியோர்சோ 1915 ஆம் ஆண்டு சூலை 15 ஆம் நாள் கலிபோர்னியாவில் இத்தாலிய மற்றும் எசுப்பானிய வம்சாவளியில் பிறந்தார். இவர் ஆலமீடாவில் வளர்ந்தார். ஒரு பதின்பருவத்தினராக, இவர் கதிரியக்க சுற்றிணைப்பை இராணுவ பயன்பாட்டிற்கு வெளியே அமைத்ததன் காரணமாக புகழ் பெற்றார்.  

இவர் மின் பொறியியலில் தனது இளம் அறிவியல் பட்டத்தை (பெர்க்லி) கலிபோர்னியா பல்கலைக்கழகத்தில் 1937 ஆம் ஆண்டில் பெற்றார். தனது பட்டப்படிப்பிற்குப் பிறது இவர் அரசிற்கு கதிரியக்கக் கண்டுபிடிப்பான்களை விநியோகம் செய்யும் வணிகத்தில் ஈடுபட்டிருந்த ஒரு முன்னணி அமெச்சூர் கதிரியக்க இயக்க நிறுவனமான ரெஜிலாந்து டிப்பெட்சு நிறுவனத்தில் பணிபுரிந்தார். இத்தகைய கருவிகளை உருவாக்கும் கியோர்சோவின் திறன் மற்றும் மின்னணுவியல் செயல்களை நிகழ்த்தும் திறன் காரணமாகவும், இவர் பெர்க்கிலியில் இருந்த கலிபோர்னியா பல்கலைக்கழக கதிரியக்க ஆய்வகத்தில் பணிபுரிந்த அணுக்கரு ஆய்வில் ஈடுபட்டிருந்த ஆய்வாளர்களுடனும் குறிப்பாக கிளென் டி. சீபார்க்கிடமும் இவருக்குத் தொடர்புகள் ஏற்பட்டது.  

### மதிப்புறு செயல்கள்
ஆல்பர்ட் கியோர்சோ பின்வரும் தனிமங்களின் இணை கண்டுபிடிப்பாளர் என்ற பெருமைக்குரியவர்  

- *அமெரிசியம்* (தனிமம் அணு எண் 95) (1945)
- *கியூரியம்* (தனிமம் அணு எண் 96) (1944)
- *பெர்க்கிலியம்* (தனிமம் அணு எண் 97) (1949)
- *கலிபோர்னியம்* (தனிமம் அணு எண் 98) (1950)
- *ஐன்ஸ்டீனியம்* (தனிமம் அணு எண் 99) (1952)
- *பெர்மியம்* (தனிமம் அணு எண் 100) (1953)
- *மெண்டலீவியம்* (தனிமம் அணு எண் 101) (1955)
- *நொபிலியம்* (தனிமம் அணு எண் 102) (1958 - 1959)
- *இலாரன்சியம்* (தனிமம் அணு எண் 103) (1961)
- *இரூதர்ஃபோர்டியம்* (தனிமம் அணு எண் 104) (1969)தூ*தூப்னியம்* (தனிமம் அணு எண் 105) (1970)
- *சீபோர்கியம்* (தனிமம் அணு எண் 106) (1974)
# வி (பாடகர்)

**கிம் டே-ஹியூங்** (கொரியம்: born; பிறப்பு டிசம்பர் 30, 1995), அல்லது அவரது மேடைப் பெயரான **வி** என பரவலாக அறியப்படும் இவர், ஒரு தென் கொரிய பாடகர், பாடலாசிரியர் மற்றும் நடிகர் ஆவார். அவர் தென் கொரிய ஆண்கள் இசைக்குழுவான பிடிஎஸ் இன் பாடகர் ஆவார்.  

## ஆரம்பகால வாழ்க்கை
கிம் டே-ஹியூங், 1995 திசம்பர் 30 அன்று, தென் கொரியாவின் டேகுவின், சியோ மாவட்டத்தில், ஜியோசாங் பகுதியில் வளர்ந்தார். அவரது பெற்றோருக்கு பிறந்த மூன்று குழந்தைகளில் மூத்தவர், இவருக்கு ஒரு தம்பி (கிம் ஜௌங் கியு) மற்றும் தங்கை (கிம் இயன் ஜின்) உள்ளனர். அவரது தந்தை ஒரு ஏழை உழவர், தாய் இல்லத்தரசி. குடும்ப வறுமை காரணமாக வி தனது சிறு வயதில் தன் பாட்டியுடன் வளர்ந்தார்.  

## கல்வி
வி முதலில் தொடக்கப்பள்ளியில் பயிலும்போதே தொழில்முறை பாடகராக இருக்க விரும்பினார். தனது தந்தையின் ஆதரவோடு, ஆரம்பகால நடுநிலைப் பள்ளியில் கூம்பிசைக் கருவி பாடங்களை எடுக்கத் தொடங்கினார். வி இறுதியில் பிக் ஹிட் என்டர்டெயின்மென்ட்டில் ஒரு பயிற்சியாளராக ஆனார்.  

2014 இல் கொரிய கலை உயர்நிலைப் பள்ளியில் பட்டம் பெற்ற பிறகு, வி குளோபல் சைபர் பல்கலைக்கழகத்தில் சேர்ந்தார் - ஆகஸ்ட் 2020 இல் ஒளிபரப்பு மற்றும் பொழுதுபோக்கு துறையில் ஒரு பெரிய பட்டம் பெற்றார். 2021 ஆம் ஆண்டு நிலவரப்படி, அவர் ஹன்யாங் சைபர் பல்கலைக்கழகத்தில் சேர்ந்தார், விளம்பரம் மற்றும் ஊடகங்களில் வணிக நிர்வாகத்தில் முதுகலை பட்டம் பயில்கிறார்.  

## விருதுகள்

கிம் டே-ஹியூங் தென் கொரிய இசைத்துறையில் சில பிரபலமான விருதுகளை வென்றுள்ளார். 2017 ஆம் ஆண்டில் மெலன் இசை விருது<nowiki/>களுக்கும் பரிந்துரைக்கப்பட்டார். 2018 மற்றும் 2019 ஆம் ஆண்டுகளில் சிறந்த ஐடல் நடிகர் மற்றும் சிறந்த நடனக்கலைக்கான தனது வாழ்க்கையில் இரண்டு முறை சூம்பி விருதுகளை வென்றுள்ளார். 2020 ஆம் ஆண்டில் சிறந்த OST க்கான அபான் இசை விருதுகளை<nowiki/>யும் வென்றுள்ளார்.
# மாயா பர்மன்


**மாயா பர்மன்** (*Maya Burman*) (பிறப்பு 1971) ஒரு பிரெஞ்சு கலைஞர்.  
## சுயசரிதை

பர்மன், பிரான்சின் லாட் எட் கரோனில் பிறந்து வளர்ந்தார். இவர் ஆரம்பத்தில் ஒரு கட்டட வடிவமைப்பாளராக, பயிற்சி பெற்றார். ஆனால் அந்தத் தொழில் தன்னை மிகவும் கட்டுப்படுத்துவதாக உணர்ந்த இவர் ஓவியம் வரையத்தொடங்கினார்..  
இவர் பேனா, மை மற்றும் நீர் வர்ணங்கள் ஆகியவற்றை முக்கியமாக தனது ஓவியங்களுக்குப் பயன்படுத்துகிறார். இந்த தன்னிச்சையான ஊடகம், தொடர்ச்சியான படைப்புகளை உருவாக்க இவரை ஊக்குவிக்கிறது, ஏனெனில் ஒவ்வொரு ஓவியத்தையும் புதுப்புது யோசனைகளுடன் மேலதிக வேலை செய்து மேம்படுத்துவது அல்லது மறுமுறை புத்தாக்கம் செய்வது போன்றவை கடினமானவையாகக் கருதப்படுகின்றன.. இந்தியா, பிரான்ஸ் மற்றும் இங்கிலாந்து ஆகிய நாடுகளில் இவர் செய்த படைப்புகள் கண்காட்சியில் வைக்கப்பட்டுள்ளன.  

இவர் கலைஞர்களின் குடும்பத்தின் இளைய உறுப்பினர்: இவரது தந்தை சக்தி பர்மன் (கொல்கத்தாவைச் சேர்ந்தவர்), பிரெஞ்சு தாய் மைட் டெல்டெய்ல் இருவரும் முக்கிய கலைஞர்கள். இவரது உறவினர் ஜெயஸ்ரீ பர்மனும் ஜெயசிறீயின் கணவர் பரேஷ் மைத்தியும் கலைஞர்கள் ஆவர்.  

## விருதுகள்
- இளம் ஓவியர்களுக்கான விருது - சலோன் டி கொலம்பஸ் (1997)
- சன்னோயிஸின் நுண்கலை சங்கத்தின் விருது (1998)
- சலோன் டி ஆட்டோம்னே பாரிஸின் விருது (2000)
- வாட்டர்கலர்ஸ் ஓவியம் பிரிவு விருது சலோன் டி கொலம்பஸ் (2001)

## தனிப்பட்ட வாழ்க்கை

பர்மனுக்கு 23 வயதில் இந்தியாவில் திருமணம் நடந்தது. இவருக்கு ஒரு மகன் பிறந்தான். திருமணம் முடிவடைந்த இரண்டு ஆண்டுகளுக்குப் பிறகு, பர்மன் தனது மகனுடன் பிரான்சுக்குத் திரும்பினார்.
# இலலித் மோகன் பானர்ஜி


**இலலித் மோகன் பானர்ஜி** (*Lalit Mohan Banerjee*) ஓர் இந்திய அறுவை சிகிச்சை நிபுணரும், மருத்துவ கல்வியாளரும், கொல்கத்தா பல்கலைக்கழகத்தில் முதுநிலை அறுவை சிகிச்சை பட்டம் பெற்ற முதல் மருத்துவ நிபுணருமாவார். இவர் கொல்கத்தா பல்கலைக்கழகத்தின் ஆர். ஜி. கர் மருத்துவக் கல்லூரி மருத்துவமனையில் அறுவை சிகிச்சை பேராசிரியராக இருந்தார். மேலும், இந்தியக் குடியரசுத் தலைவரின் தனிப்பட்ட அறுவை சிகிச்சை நிபுணராகவும் இருந்தர். இந்திய அறுவைசிகிச்சை சங்கத்தின் நிறுவனர்களில் ஒருவரான இவர் அதன் மூன்றாவது தலைவராக இருந்தார் (1941-1942). இந்த காலகட்டத்தில்தான், புகழ்பெற்ற கவிஞரும், நோபல் பரிசு பெற்றவருமான இரவீந்திரநாத் தாகூருடன் இணைந்து செயல்பட இவருக்கு கிடைத்தது. மருத்துவ அறிவியலுக்கான இவரது பங்களிப்புகளுக்காக 1955இல் இந்தியாவின் மூன்றாவது உயர்ந்த குடிமை விருதான பத்மா பூஷனின் விருதைதை இந்திய அரசு இவருக்கு வழங்கியது. கொல்கத்தாவின் சோத்பூரிலுள்ள ஒரு சாலைக்கு "டாக்டர் எல்.எம். பானர்ஜி சாலை " என்று பெயரிடப்பட்டுள்ளது. **
# பதே சந்த் பத்வார்


**பதே சந்த் பத்வார்** (*Fateh Chand Badhwar*) (1900 - 10 அக்டோபர் 1995) ஓர் இந்திய அரசு ஊழியரும், இந்திய இரயில்வே வாரியத்தின் தலைவரான முதல் இந்தியருமாவார்.  

## ஆரம்பகால வாழ்க்கையும் கல்வியும்
பத்வாரின் தந்தை இந்திய குடிமைப் பணியில் அதிகாரியாக இருந்தார்.  

## தொழில்
இவர், ஒரு கடல் பொறியியலாளராக தனது வாழ்க்கையைத் தொடங்கினார். கேம்பிரிச்சில் பொறியியல் பட்டம் முடித்த பின்னர் பல ஐரோப்பிய நாடுகளில் கடல் கட்டுமானப் பொறியியல் திட்டங்களில் பணிபுரிந்தார். ஜூன் 1925இல், இவர் கொல்கத்தாவின் கிழக்கு இந்திய இரயில்வேயில் இரயில்வேயில் தனது ஆரம்ப ஆண்டுகளில், புதிய பாதைகளை அமைப்பது, பாலங்களை கட்டுவது உட்பட பல கட்டுமானப் பணிகளுக்கு இவர் நியமிக்கப்பட்டார். மேலும் இவர் இலிலுவாவின் இரயில் பெட்டி தயாரிக்கும் பணிமனையில் பணியாற்றினார்.  

அடுத்த ஆண்டு மீண்டும் கட்டுமானப் பிரிவின் நிர்வாகத்தில் சேர்ந்தார். இரயில்வே வாரியத்தின் செயலாளராகவும், அவுத் மற்றும் திருஹத் ரயில்வேயின் பொது மேலாளராகவும், 1949 முதல் இரயில்வே வாரியத்தில் உறுப்பினர் பணியாளராகவும் பின்னர் உறுப்பினர் பொறியியலாளராகவும் பணியாற்றினார். இவரது சேவைகளுக்காக, இவர் 1946இல் பிரித்தானிய பேரரசின் ஒழுங்கு (குடிமை) என்ற கௌரவம் இவருக்கு வழங்கப்பட்டது. 1951இல் இரயில்வே வாரியத்தின் தலைவராக நியமிக்கப்பட்ட இவர் அக்டோபர் 1954இல் ஓய்வு பெறும் வரை இப்பணியியை வகித்த முதல் இந்தியரானார்.<  

இந்திய இரயில்வேயின் தலைவராக, புதிதாக சுதந்திரம் பெற்ற இந்தியாவை தொழில்மயமாக்குவதற்கான உயர் ஆற்றல்மிக்க குழுக்களில் ஒரு பகுதியாகவும் இருந்தார்.  

## பிற்கால வாழ்வு
ஓய்வு பெற்ற பிறகு, *பேர்ட் & ஹெயில்ஜர்ஸ் பிரைவேட் லிமிடெட்* என்ற நிறுவனத்தின் இயக்குநர்கள் குழுவில் பணியாற்றினார். இவர் சுங்க விசாரணைக் குழு மற்றும் தேசிய தொழில்துறை மேம்பாட்டுக் கழகத்தின் தலைவராகவும் நியமிக்கப்பட்டார். இவர், ஒரு இயற்கை ஆர்வலரும் மலையேறுபவரும் ஆவார். இவர் தில்லி பறவை கண்காணிப்பாளர்கள் சங்கத்தின் தலைவராக பணியாற்றினார். இமயமலை ஏறும் சங்கத்துடன் நீண்டகால தொடர்பு கொண்டிருந்தார். அதில் இவர் 1964-67 க்கு இடையில் முதல் இந்தியத் தலைவராக இருந்தார். பாட்டியாலாவைத் தளமாகக் கொண்ட கலாச்சார ஒத்துழைப்பு மற்றும் நட்புக்கான இந்திய சங்கத்தின் செயலாளராகவும் பணியாற்றினார்.  

பத்வார், அக்டோபர் 10, 1995 இல் இறந்தார். மும்பையின் கொலாபா பகுதியிலுள்ள இரயில்வே குடியிருப்புக்கு பாத்வர் பார்க் என இவரது நினைவாக பெயரிடப்பட்டுள்ளது.
# ஜுங்கூக்


**ஜியோன் ஜுங்-கூக்** (*Jeon Jung-kook*) (கொரிய: 전정국; பிறப்பு : செப்டம்பர் 1, 1997), அல்லது **ஜுங்கூக்** என்பவர், தென் கொரியப் பாடகரும் பாடலாசிரியருமாவார். இவர், பிடிஎஸ் தென் கொரிய ஆண்கள் இசைக்குழுவின் இளைய உறுப்பினரும் பாடகரும் ஆவார்..  

## விருதுகள் மற்றும் பரிந்துரைகள்
| } |
| --- |
# பல்லால சேனா


**வல்லாலசேனா** அல்லது **பல்லால சேனா** (*Vallalasena or Ballala Sena*) ( ; ஆட்சி: 1160–1179), வடமொழி இலக்கியத்தில் பல்லால் சென் என்றும் அழைக்கப்படும் இவன், இந்திய துணைக் கண்டத்தின் வங்காள பிராந்தியத்தின் சேனா வம்சத்தின் இரண்டாவது ஆட்சியாளனாக இருந்தான். இவன் விஜய சேனாவின் மகனும் வாரிசுமாவான். மேலும், கோவிந்தபாலாவை தோற்கடித்து பாலப் பேரரசை முடிவுக்கு கொண்டுவந்தான்.  
## பின்னணி
பல்லால சேனா மேலைச் சாளுக்கிய இராச்சியத்தின் இளவரசி இரமாதேவியை மணந்தான். இது சேனா ஆட்சியாளர்கள் தென்னிந்தியாவுடன் நெருக்கமான சமூக தொடர்பைக் கொண்டிருந்ததைக் குறிக்கிறது.  

இவன் மிகச் சிறந்த சேனா ஆட்சியாளனாக தனது இராச்சியத்தை பலப்படுத்தினான். வங்காளத்தில் ஒரு பாரம்பரியத்தின் படி, பல்லால சேனாவின் இராச்சியம் ஐந்து மாகாணங்களைக் கொண்டிருந்தது, அதாவது, பங்கா, பரேந்திரா, ரார், பக்ரி (கீழ் வங்காளத்தின் ஒரு பகுதி), மிதிலா மற்றும் தில்லி. பல்லால் சென் வங்காள அரச குடும்பத்திலிருந்து வந்தவன். தில்லிக்குச் சென்று, இந்துஸ்தானின் பேரரசரனாக அறிவிக்கப்பட்டான். ஆனால் இந்த பிராந்தியத்தில் கிடைத்த இரண்டு கல்வெட்டுகளோ அல்லது இவனது இரண்டு இலக்கியப் படைப்புகளோ,இவனது இராணுவ வெற்றிகளைக் குறிக்கவில்லை. மறுபுறம், இவை இவனுடைய கல்விசார் நடவடிக்கைகள் மற்றும் சமூக சீர்திருத்தங்களைக் குறிக்கின்றன.  

## இலக்கியப் பணி
அத்புத சாகராவில் உள்ள ஒரு பத்தியின் படி, பல்லால சேனா, தனது மகன் லட்சுமண சேனாவை விட்டு தனது ராணியுடன் வெளியேறி , கங்கை, யமுனை ஆறுகளின் சங்கமத்திற்கு சென்று தனது வயதான காலத்தில் ஓய்வு பெற்றான்  

ஒரு சேனா கல்வெட்டின் படி, இவன் ஒரு எழுத்தாளனாவான். இவன் 1168 இல் *தானசாகரா* என்ற நூலையும்,1169 ஆம் ஆண்டில், "அத்புதசாகரா" என்ற முடிக்கப்படாத நூலையும் எழுதினான். மேலும் இவன் இந்து சாதி மற்றும் திருமண விதிகளை அறிமுகப்படுத்தினான்.  

## இதையும் காண்க

- வங்காள வரலாறு
# ஜோதி மிர்தா


**ஜோதி மிர்தா** (*Jyoti Mirdha*)(பிறப்பு 26 சூலை 1972) ஒரு இந்திய அரசியல்வாதியாவார். இவர் பதினைந்தாவது மக்களவைக்கு (2009-2014) இராஜஸ்தானின் நாகௌர் மக்களவைத் தொகுதியிலிருந்து இந்திய தேசிய காங்கிரஸ் கட்சி வேட்பாளராகத் தேர்ந்தெடுக்கப்பட்டார்.  

## குடும்பம் மற்றும் ஆரம்ப வாழ்க்கை
ஜோதி மிர்தா கெலாட் ராம் பிரகாஷ் மிர்தா மற்றும் வீணா மிர்தாவின் மகளும் மற்றும் ஒரு முக்கிய அரசியல்வாதியான நாதுராம் மிர்தாவின் பேத்தியும் ஆவார்.  

## அரசியல் வாழ்க்கை
ஜோதி மிர்தா பதினைந்தாவது மக்களவையில் நாகௌர் நாடாளுமன்றத் தொகுதியைப் பிரதிநிதித்துவப்படுத்தினார். மேலும், இந்திய தேசிய காங்கிரசின் உறுப்பினராவார். இவர் 2009்ஆம் ஆண்டில் 1.55 லட்சம் வாக்குகள் வித்தியாசத்தில் வெற்றி பெற்றார். சுகாதாரம் மற்றும் குடும்ப நலன் தொடர்பான நாடாளுமன்ற நிலைக்குழுவின் உறுப்பினராக பல விடயங்களில் அவர் ஒரு பொருள் நிறைந்த தாக்கத்தை ஏற்படுத்தியுள்ளார். மேலும், பொதுவான மருந்துகள் தொடர்பான பிரச்சினைகள் குறித்து விவாதித்துள்ளார். மரபியல் பிரச்சனைகளுக்கான மருந்துகள், விலைக் கட்டுப்பாட்டு வரம்பின் கீழ் இன்னும் பல பொது மருந்துகளைக் கொண்டு வருதல், மருந்து நிறுவனங்களின் ஆராய்ச்சி மற்றும் மேம்பாட்டுக்கான குறைந்த செலவு, உறுப்பு தானம் தொடர்பான சட்டம் மற்றும் மனித சடைப்புத்துத் தீ நுண்மி தடுப்பூசி ஆகியவை தொடர்பான விவாதங்களிலும் பங்கெடுத்துள்ளார்.  

மருந்துகளின் சில்லறை விலைகள் மீது கடுமையான கட்டுப்பாடுகளைக் கொண்டுவர வேண்டும் என்று மிர்தா வலியுறுத்தியுள்ளார். "வெறுமனே, சந்தைப்படுத்தப்படும் 900 அல்லது அதற்கு மேற்பட்ட மூலக்கூறுகள் விலைக் கட்டுப்பாட்டுக்குள் கொண்டுவரப்பட வேண்டும், ஏனெனில் உற்பத்தியாளர்கள் விலைக் கட்டுப்பாட்டு மருந்துகளிலிருந்து வெளியில் இருக்கும் வகைப்பாட்டிற்கு சுதந்திரமாக இடம்பெயர்வதால் பகுதி கட்டுப்பாடு பயனுள்ளதாக இருக்காது” என்று கூறியுள்ளார். 2010 ஆம் ஆண்டில், மருத்துவர்கள் மருந்து நிறுவனங்களால் பரிசுகள் மற்றும் பயணச்சலுகைகளால் இலஞ்சம் பெறுவதற்கான வாய்ப்பைத் தருவதாக மிர்தா கவலை தெரிவித்தார். இங்கிலாந்து, ஸ்காட்லாந்து போன்ற நாடுகளுக்கு கோடைகால பயணத்திற்காக 11 மருத்துவர்கள் மற்றும் அவர்களது குடும்ப உறுப்பினர்கள் 30 பேர் ஆகியோருக்கு மருந்து நிறுவனங்கள் இலஞ்சம் கொடுத்ததாகக் கூறி அப்போதைய பிரதமர் மன்மோகன் சிங்கிற்கு ஆதாரங்களை அனுப்பினார். தனது கடிதத்தில், மருந்து நிறுவனங்களிலிருந்து மருத்துவர்கள் உதவிகளை ஏற்றுக்கொள்வதைத் தடுக்கும் நோக்கம் இருக்கும் அதே வேளையில் நிறுவனங்கள் இந்த பரிசுகளை வழங்குவதைத் தடுக்க வழி வகை செய்யப்படவில்லை என்ற குறைபாட்டையும் தெரிவித்தார்.  

## பதவிகள்
- 2009 ஆம் ஆண்டில் 15 வது மக்களவைக்கு தேர்ந்தெடுக்கப்பட்டார்.
- சுகாதார மற்றும் குடும்ப நலக் குழு உறுப்பினர் - 31 ஆகஸ்ட் 2009 முதல் 31 ஆகஸ்ட் 2012 வரை
- பெண்கள் அதிகாரம் பெறுவதற்கான குழு உறுப்பினர் - 23 செப்டம்பர் 2009 முதல் ஆகஸ்ட் 31, 2012 வரை
- விவசாயக் குழு உறுப்பினர், 31 ஆகஸ்ட் 2012 முதல் 30 ஏப்ரல் 2014 வரை
- நிறுவன அமைப்பு, எய்ம்ஸ், புது தில்லி - முன்னாள் உறுப்பினர்
# மாதபதி அனுமந்த ராவ்


**மாதபதி அனுமந்த ராவ்** (*Madapati Hanumantha Rao* ) (22 ஜனவரி 1885 - 11 நவம்பர் 1970) ஓர் இந்திய அரசியல்வாதியும், கவிஞரும், சிறுகதை எழுத்தாளரும் ஆவார். இவர் 1951 முதல் 1954 வரை ஐதராபாத்தின் ( இன்றைய தெலங்காணா ) முதல் நகரத் தந்தையாக இருந்தார். 1958 இல், இவர் சட்டமன்றத்தின் முதல் தலைவரானார். இந்திய அரசு இவருக்கு பத்ம பூசண் விருது வழங்கி கௌரவித்தது.  

தெலுங்கு பகுதிகளில் ஆந்திர எழுச்சியை பரப்ப இவர் முக்கிய பணியாற்றினார். இவரது முயற்சிகளுக்காக 'ஆந்திராவின் தந்தை' என்று அழைக்கப்படுகிறார். சட்டத் தொழிலை மேற்கொண்ட மாடபதி ஒரு வெற்றிகரமான வழக்கறிஞராக அறியப்படுகிறார். இவரது ஓய்வு நேரம் அனைத்தும் ஆந்திர இயக்கத்திலும், தெலங்காணாவில் நூலகங்களின் வளர்ச்சிக்கு அர்ப்பணிக்கப்பட்டது.  

## வாழ்க்கை
கிருஷ்ணா மாவட்டம், நந்திகாம வட்டம், பொக்குனூரில் வெங்கடப்பய்யா - வெங்கட சுப்பம்மா ஆகியோருக்கு 1885 ஜனவரி 22 ஆம் தேதி பிறந்தார். இவர்கள் ஆறாயிரம் நியோகி பிராமணர்கள். இவரது தந்தை கிராமத் தலைவராக இருந்தார். 1904ஆம் ஆண்டில், மாடபதி தனது இளைய மாமா கேரியின் மகள் அன்னபூர்ணம்மாவை மணந்தார். இவர்களுக்கு லட்சுமிபாய் என்ற மகள் இருந்தாள். துரதிர்ஷ்டவசமாக, அன்னபூர்ணம்மா முன்கூட்டியே இறந்தார். அதைத் தொடர்ந்து, 1918 இல், கோலமுடி அனுமந்திராவின் மகள் மாணிக்கம்மாவை மணந்தார்.  

## தெலுங்கு மொழியின் மறுமலர்ச்சி
ஐதராபாத் நிசாம்களின் ஆட்சிக் காலத்தின் கீழ் தெலுங்கு மொழியின் மறுமலர்ச்சியின் முன்னோடிகளில் ஒருவராக இருந்தார். இவர் ஆந்திர மகாசபையின் நிறுவன உறுப்பினராகவும் இருந்தார். மேலும் 'ஆந்திர பிதாமகர்' என்றும் அழைக்கப்பட்டார்.  

## கல்விப் பணி
ஒரு தெலுங்கு மொழி உயர்நிலைப்பள்ளி இவரால் தொடங்கப்பட்டது. மாநில அரசும், உசுமானியா பல்கலைக்கழகமும், ஆந்திர பல்கலைக்கழகமும் பள்ளிக்கு அங்கீகாரம் தர மறுத்தபோது புனேவிலுள்ள மகளிர் பல்கலைக்கழகத்தில் இவருக்கு அங்கீகாரம் கிடைத்தது. இவர் உசுமானியா பல்கலைக்கழகத்தின் பேரவைக் குழுவிலும், ஆட்சிக் குழுவிலும் உறுப்பினராகவும் இருந்தார்.  

## இலக்கியப் பணி
நிசாமின் ஆட்சிக் காலத்தில் சுதந்திர இயக்கத்திற்கான மிக முக்கியமான தூண்டுதல்களில் இவரும் ஒருவராக இருந்தார். தெலுங்கு மொழியின் கலாச்சார மற்றும் மொழியியல் மறுமலர்ச்சிக்கு மகத்தான பங்களிப்பை வழங்கினார். தெலுங்கு வரலாற்றைப் பதிவு செய்வதில் முன்னோடி பங்களிப்பு செய்துள்ளார். மேலும், தெலுங்கிற்கான கல்வி ஆகியவற்றையும் வழங்கினார். இவரது வழிகாட்டுதலின் கீழ் ஆந்திர மகாசபை நிர்வாகத்தின் விதிமுறைகளை மீறுவதைத் தவிர்க்க மிகவும் கவனமாக இருந்தது. இருப்பினும் ஆந்திர மகாசபையைக் கண்டு காவல் துறையினர் அஞ்சினர். இது ஒரு நூலக இயக்கமே தவிர ஒரு புரட்சிகர இயக்கமில்லை என்று குறிப்பிட்டனர். ஆந்திர மகாசபை ஐதராபாத்து மாநில எல்லைக்கு வெளியே அரசியல் கூட்டங்களை நடத்தியது. இவரது முயற்சியால் முதல் அரசியல் மாநாடு, 1923 ல் காக்கிநாடாவில் நடைபெற்றது  

## இறப்பு
மாதபதி நவம்பர் 11, 1970 அன்று தனது 85 வயதில் காலமானார்.
# அகத்திணை (திரைப்படம்)



***அகத்திணை*** என்பது 2015 ஆம் ஆண்டு வெளிவந்த இந்திய தமிழ் மொழி காதல் நாடக திரைப்படம் ஆகும். இதில் மகிமா நம்பியார், ஆடுகளம் நரேன் மற்றும் புதுமுகம் வர்மா ஆகியோர் நடித்துள்ளனர்.  

## சதி
தாய் இறந்த பிறகு மகள் கார்த்திகாவும் அவளுடைய தந்தையும் நெருங்கிய உறவை வளர்த்துக் கொள்கிறார்கள். மகள் கார்த்திகாவின் குடும்பத்தில் பணிபுரியும் ஒரு ஊழியரான அயனரு என்ற மனிதனைக் காதலிக்கிறாள், ஒரு நாள் அவள் மோட்டார் சைக்கிளில் சவாரி செய்யும் போது கிணற்றில் விழுந்தபோது அவளைக் காப்பாற்றினாள். இருப்பினும், மகள் வேறொரு ஆணுடன் நிச்சயதார்த்தம் செய்து கொண்டாள். அவள் யாரை மணக்கிறாள், எழும் பிரச்சினைகள் கதையின் எஞ்சிய பகுதியை உருவாக்குகின்றன.  

## நடிகர்கள்
*மூலம்*  

- மகிமா நம்பியார் - கார்த்திகா
- ஆடுகளம் நரேன் - கார்த்திகாவின் தந்தை
- வர்மா - ஐயனார்
- ஜி. எம். குமார் - ஐயனாரின் தந்தை
- நளினி - விஷ்ணுவின் அம்மா
- ராஜசிறீ
- செந்தில்குமாரி - தெய்வானை
- புவிதா
- ரேவதி பாட்டி
- டி. ஆர். சிறீகாந்த்
- ராமச்சந்திரன் துரைராஜ்
- பெனிட்டோ- விஷ்ணு
- பிளாக் பாண்டி - விஷ்ணுவின் நண்பன்
- ஜார்ஜ் மரியன் முத்தையா
- சுவாமிநாதன் - மணி
- வாசு (நகைச்சுவை நடிகர்) - சொக்கன்
- பன்க் ரவி
- சிவநாராயணமூர்த்தி
- லொள்ளு சபா மனோகர்
- பக்கோடா பாண்டி ஐயனாரின் நண்பர்
- செல்வகுமார்
- உடுமலை ரவி
- நமீதா மாரிமுத்து

## தயாரிப்பு
முன்னதாக *அத்தி பூக்கள்* என்ற தொலைக்காட்சி தொடரின் இயக்குநராக இருந்த மருது இப்படத்தை இயக்கினார். நடிகர் வர்மா, மஹிமா மற்றும் ஆடுகளம் நரேன் ஆகியோர் முக்கிய வேடங்களில் நடிக்க ஒப்பந்தம் செய்யப்பட்டனர். வர்மா இந்த படத்தின் மூலம் அறிமுகமானார். படத்தின் பாடல்கள் அனைத்தும் வைரமுத்து எழுதியது.  

- "தந்தையம் நீயே, தாய் மடி நீயே" - மரியா மனோகர், ஸ்ருதி ஜெயமூர்த்தி
- "இளைகலீல் சாதுகுடு நாத்து" - மரியா மனோகர், சக்திஸ்ரீ கோபாலன்
- "ஆதியே கதலியே" - மரியா மனோகர், ஹரிச்சரன்
- "முந்தானாய் சிலாகுல்லே" - மரியா மனோகர், வேல்முருகன், அக்ஷயா

## வெளியீடு
*மாலை மலரின்* விமர்சகர் ஒருவர் முன்னணி நடிகர்களின் நடிப்பு, கதை, இசை மற்றும் ஒளிப்பதிவு ஆகியவற்றைப் பாராட்டினார்.
# சார்டுகாய்



**சார்டுகாய்** (**Shortugai**), ஆப்கானித்தான் நாட்டின் வடமேற்கில் உள்ள தகார் மாகாணம், தார்கட் மாவட்டத்தில் பாயும் ஆமூ தாரியா ஆற்றின் கரையில் அமைந்த சிந்துவெளி நாகரிக காலத்திய தொல்லியல் களம் மற்றும் குடியிருப்புப்பகுதியாகும். சார்டுகாய் தொல்லியல் களம் கிமு 2,000 ஆண்டுகளுக்கு முந்தைய சிந்துவெளி நாகரிகத்தின் வடக்கு எல்லைப் பகுதியாகும். பட்டுப் பாதையில் அமைந்த சோர்டுகாய் வணிக மையமாக விளங்கியது.  

## தொல்லியல் களம்
சோர்டுகாய் தொல்லியல் களம் இரண்டு மலைகளுக்கு நடுவே அகழாய்வு செய்யப்பட்டது. 1976-இல் சோர்டுகாய் தொல்லியல் களத்தில் அகழாய்வு செய்யப்பட்டதில் ஒளி மிக்க மணிகள், வெண்கலப் பொருட்கள், தங்கத் துண்டுகள், சுடுமண் சிலைகள், சதுர வடிவ முத்திரைகள், மற்றும் மட்பாண்டங்களான ஜாடிகள், குடுவைகள், வளையல்கள் கண்டுபிடிக்கப்பட்டது.  

## இதனையும் காண்க
- சிந்துவெளி நாகரிகத்தின் தொல்லியல் களங்கள்
# அமெரிக்க உயிரணு நோயியல் சங்கம்

**அமெரிக்க உயிரணு நோயியல் சங்கம்** (*American Society of Cytopathology*) 1951 ஆம் ஆண்டில் நிறுவப்பட்டது. ஒரு தொழில்முறை சங்கமான இதில் மருத்துவர்கள், உயிரணு தொழினுட்ப வல்லுநர்கள் மற்றும் உயிரணு நோயியலுக்காக தங்களை அர்ப்பணித்துக்அ கொண்ட அறிவியலாளர்கள் உறுப்பினர்களாக உள்ளனர். உடலணு அமைப்பியல் முறையைப் பயன்படுத்தி நோயியலின் நோயறிதல் உயிரணு நோயியல் துறையில் உள்ளடங்கியுள்ளது. மற்ற நாடுகளின் பிரதிநிதிகள் உட்பட 3000 பேருக்கும் மேற்பட்ட உறுப்பினர்கள் இச்சங்கத்தில் உறுப்பினர்களாக உள்ளனர். மருத்துவர்கள் மற்றும் உயிரணு தொழில்நுட்ப வல்லுநர்கள் ஒருவருக்கொருவர் தொடர்பு கொள்ளக்கூடிய வசதியையும் இச்சங்கம் வழங்குகிறது. இந்த சங்கத்தில் சில தகுதிவாய்ந்த உயிரணு தொழில்நுட்ப வல்லுநர்கள் இடம்பெற்றாலும் அமெரிக்க உயிரணு தொழில்நுட்ப சங்கம் என்பதும் அமெரிக்க உயிரணு நோயியல் சங்கம் என்பதும் வெவ்வேறு சங்கங்களாகும்.  

அமெரிக்க உயிரணு நோயியல் சங்கத்தின் அதிகாரப்பூர்வ பத்திரிகை அமெரிக்க உயிரணு நோயியல் சங்க செய்தி இதழாகும் ஆகும்.
# இரீட்டா வர்மா

**இரீட்டா வர்மா** (*Rita Verma*)(பிறப்பு: ஜூலை 15, 1953 பாட்னா ) ஓர் இந்திய அரசியல்வாதியும், பாரதிய ஜனதா கட்சியின் உறுப்பினரும் ஆவார். இவர் இந்திய அரசில் முன்னாள் சுரங்க மற்றும் கனிம அமைச்சராக இருந்தார். இவர், தன்பாத்தின் எஸ்.எஸ்.எல்.என்.டி மகளிர் கல்லூரியில் வரலாறு பாட ஆசிரியராக உள்ளார்.  

வர்மா பாட்னா பல்கலைக்கழகத்தில் படித்தார். ராஞ்சி பல்கலைக்கழகத்தில் வரலாற்றைக் கற்பித்தார். இவர் பீகாரில் தனபாத் மக்களவைத் தொகுதியிலிருந்து 1991இல் பத்தாவது மக்களவைக்கு தேர்ந்தெடுக்கப்பட்டார். அதே தொகுதியிலிருந்து 1996, 1998, 1999ஆம் ஆண்டுகளில் மக்களவைக்கு மீண்டும் தேர்ந்தெடுக்கப்பட்டார். சார்க்கண்டு மாநிலத்திலுள்ள தன்பாத் நகரத்தில் ஒரு வங்கியில் கொள்ளை முயற்சியை எதிர்த்து போராடியபோது உயிர்த் தியாகம் செய்த இந்திய காவல் துறை அதிகாரியான் ரந்தீர் பிரசாத் வர்மாவின் மனைவியாவார்.  

## ஆரம்பகால வாழ்க்கை
திருமதி ரீட்டா வர்மா ஒரு கர்ணன் கயஸ்தா குடும்பத்தில் பிறந்தார்.  

## வகித்த பதவிகள்

- 1999-2000 சுரங்க மற்றும் கனிம துறை அமைச்சர்
- 2000 சுகாதார மற்றும் குடும்ப நலத்துறை அமைச்சர்
- 2000-01 ஊரக வளர்ச்சித் துறை அமைச்சர்
- 2001-03 மனித வள மேம்பாட்டு அமைச்சர்

இவர் 1996-97 மற்றும் 1998-99 காலங்களில் மக்களவையின் தலைவர்கள் குழு உறுப்பினராகவும், 1998 இல் பாரதிய ஜனதா (பிஜேபி) நாடாளுமன்றக் கட்சியின் கொறடாவாகவும் இருந்தார்
# இராணி அண்ணாதுரை



**இராணி அண்ணாதுரை** (*Rani Annadurai*) என்பவர் தமிழ்நாட்டின் முன்னாள் முதல்வர் கா. ந. அண்ணாதுரையின் மனைவியும், திராவிட முன்னேற்றக் கழகத்தின் நிறுவனரும் ஆவார். இவர் திருமுல்லைவாயில் என்ற ஊாில் பிறந்தார்.  

## ஆரம்பகால வாழ்க்கை
இராணி 1930 ஆம் ஆண்டில் கா. ந. அண்ணாதுரையை திருமணம் செய்து கொண்டார். இவர்களின் திருமணத்தின் போது கா. ந. அண்ணாதுரை சென்னை பச்சையப்பா கல்லூரியில் மாணவராக இருந்தார். அவர்களுக்கு ஒரு பாரம்பரிய இந்து முறைப்படி திருமணம் இருந்தது.  
இராணி மற்றும் அண்ணாதுரைக்கு சொந்தமாக குழந்தைகள் இல்லை. இவர்கள் அண்ணாதுரையின் மூத்த சகோதரியின் குழந்தைகளை தத்தெடுத்து வளா்த்தனா். மேலும் அவரது சகோதரி இராஜாமணி அம்மாள் அவர்களுடன் வசித்து வந்ததோடு இவர்களது வீட்டையும் கவனித்து வந்தார். இராஜாமணி அம்மாளுக்கு நான்கு மகன்கள் இருந்தனர், அண்ணாதுரை தம்பதியினர் அவர்கள் அனைவரையும் தத்தெடுத்தனர்.  

அண்ணாதுரை இறந்த பிறகு, இராணி அன்னாதுரை தொடர்ந்து அனைத்திந்திய அண்ணா திராவிட முன்னேற்றக் கழகம், திராவிட முன்னேற்றக் கழகம் ஆகிய கட்சிகளுடன் இணைந்தும் சுயேச்சையாகவும் தீவிர அரசியலில் இருந்தார். இவர் 1977 ஆம் ஆண்டில் பெங்களூர் வடக்கு மக்களவைத் தொகுதியில் போட்டியிட்டார். இவர் 924 வாக்குகளை மற்றும் பெற்று இந்திய தேசிய காங்கிரசு கட்சி வேட்பாளரிடம் தோற்றுப்போனார்.  

அவர் பல கலாச்சார நடவடிக்கைகளிலும் பங்கேற்றார். 1969ஆம் ஆண்டில் தமிழ் இசைச் சங்கத்தால் கௌரவிக்கப்பட்டார்.  

இராணி அண்ணாதுரை 1996 ஆம் ஆண்டு மே 6 அன்று தனது 82 வயதில் சென்னையில் இறந்தார்.  

இராணி அண்ணாதுரையை கௌரவிக்கும் விதமாக சென்னையின் மந்தைவெளியில் உள்ள ஒரு சாலைக்கு இராணி அண்ணாதுரை சாலை என்று பெயர் சூட்டப்பட்டுள்ளது.
# இஸ்லாமிய வெறுப்பு மனநிலை

**இஸ்லாமிய வெறுப்பு மனநிலை**) என்பது இஸ்லாம் அல்லது பொதுவாக முஸ்லிம்களின் மதத்திற்கு எதிரான அச்சம், வெறுப்பு, தப்பெண்ணம் அல்லது எதிர்மறையான முன்முடிவுகள் ஆகும். அதிலும் குறிப்பாகப் புவிசார் அரசியல் சக்தியாக அல்லது பயங்கரவாதத்தின் மூலமாகக் கருதும்போது.  

இந்தச் சொல்லின் பொருளைச் சார்ந்து விவாதங்கள் உள்ளது, மேலும் சிலர் இதைச் சிக்கலானதாகக் கருதுகின்றனர். பல அறிஞர்கள் இஸ்லாமிய வெறுப்பு மனநிலை ஒரு இனவெறி அல்லது நிறவெறி என்று கருதுகின்றனர், ஆயினும் இந்த வகையான வரையறையின் நியாயத்தன்மை விவாதத்திற்குரியது. சில அறிஞர்கள் இஸ்லாமிய வெறுப்பு மனநிலை மற்றும் இனவெறி ஆகியவை ஓரளவு ஒன்றுடன் ஒன்று பின்னும் நிகழ்வுகளாகக் கருதுகின்றனர்; மற்றவர்கள் அதை மறுக்கின்றனர், முதன்மையாக அது மதம் ஒரு இனம் அல்ல என்ற அடிப்படையில். இஸ்லாமிய வெறுப்பு மனநிலை காரணங்களும் பண்புகளும் விவாதத்திற்குரியவை.  

## சொற்பிறப்பியல் மற்றும் வரையறைகள்
*Islamophobia* என்ற சொல் '<nowiki/>*இஸ்லாம்'<nowiki/>* மற்றும் '<nowiki/>*போபியா' விலிருந்து* உருவான ஒரு சொல்லாக்கம் ஆகும். ஆங்கிலத்தில் கிரேக்க சொல்லான '<nowiki/>*போபியா*' பின்னோட்டமாகப் பயன்படுத்தும்பொழுது அது "அச்சம், வெறுப்பு, ஒவ்வாமை என்ற பொருளுடன் பெயர்ச்சொற்களை உருவாக்கும்"
# உப்வான் ஏரி



**உப்வான் ஏரி** (*Upvan Lake*) இந்திய மாநிலமான மகாராட்டிராவின் தானே நகரத்தில் அமைந்துள்ளது. உபவான் ஏரி என்ற பெயராலும் இந்த ஏரி அழைக்கப்படுகிறது. சன்சுகிருதி என்ற கலை விழாவை நடத்துவதற்கு இந்த ஏரி பெயர் பெற்றதாகும். கணேச சதுர்த்தி பண்டிகையின் இறுதி நாளில் விநாயகர் சிலையை நீரில் மூழ்கவைக்கக் கொண்டு வரப்பட்ட ஆயிரக்கணக்கான கணபதி சிலைகளையும் இங்கே காணலாம். ஏரியானது நீர் வழங்கலுக்காக யே.கே.சிங்கானியாவால் நிறுவப்பட்டு புனரமைக்கப்பட்டது. உபவான் ஏரியில் சிங்கானியா விநாயகர் கோவிலையும் கட்டினார். கவந்த பாக், சிவாய் நகர், கணேசு நகர், வசந்த விகார் மற்றும் வர்தக் நகர் உள்ளிட்ட பகுதிகளுக்கு அருகே உபவான் ஏரி அமைந்துள்ளது. தானேவில் வசிக்கும் மக்களுக்கு ஒரு பொழுதுபோக்கு அம்சமாகவும் ஏரி திகழ்கிறது. தானேவில் உள்ள மிகப்பெரிய ஏரிகள் ஒன்றாகக் கருதப்படும் உபவான் ஏரி யெவ்வூர் மலைகளால் சூழப்பட்டு இரண்டாம் போக்ரான் பகுதியில் காணப்படுகிறது. நகரத்தின் சுற்றுச்சூழல் பாதிப்பில்லாத ஏரிகளில் ஒன்றான உபவான் ஏரி தானே 'காதலர்களின் சொர்க்கமாக' கருதப்படுகிறது. முதலாம் போக்ரான் மற்றும் இரண்டாம் போக்ரான் சாலைகளின் சந்திப்பையும் இந்த ஏரி உருவாக்குகிறது. ஒருகாலத்தில் முழு தானே நகரத்திற்கும் முக்கிய நீர் ஆதாரமாக இருந்த உபவான் ஏரி இப்போது முதன்மையாக பொழுதுபோக்குக்காக மட்டுமே பயன்படுத்தப்படுகிறது. தானே மாநகராட்சி நகரத் தந்தையின் அதிகாரப்பூர்வமான குடியிருப்பு ஏரிக்கு அருகில் உள்ளது.  

சன்சுகிருதி கலை விழா 2015 ஆம் ஆண்டு கொண்டாடப்பட்டபோது உபவான் ஏரி நன்கு அலங்கரிக்கப்பட்டது. திருவிழாவின் போது 50,000 பேருக்கும் மேற்பட்டோர் ஏரிக்கு வருகை தந்தனர்.  

## படக்காட்சி
# அமிட் ரோகிதாசு



**அமிட் ரோகிதாசு** (*Amit Rohidas*) இந்திய வளைகோல் பந்தாட்ட வீரராவார். 1993 ஆம் ஆண்டு மே மாதம் 10 அன்று இவர் பிறந்தார். இந்திய தேசிய அணியின் தடுப்பாட்டக்காரராக இவர் விளையாடுகிறார். 2021 ஆம் ஆண்டு சூலை மாதம் டோக்கியோவில் நடைபெற உள்ள ஒலிம்பிக் போட்டியில் கலந்து கொள்ளும் இந்திய அணியில் இவர் விளையாடுகிறார்.  

## வாழ்க்கை மற்றும் தொழில்
சுந்தர்கர் மாவட்டத்தின் சவுனமரா கிராமத்தில் 1993 ஆம் ஆண்டு மே 10 அன்று ரோகிதாசு பிறந்தார். தனது கிராமத்தில் வளைகோல் பந்தாட்டம் விளையாடத் தொடங்கினார். 2004 ஆம் ஆண்டில் ரூர்கேலாவில் உள்ள பான்போசு விளையாட்டு விடுதியில் சேர்ந்தார்.2009 இல் தேசிய இளையோர் அணியில் விளையாடத் தேர்ந்தெடுக்கப்பட்டார்.  

மலேசிய நாட்டின் ஈப்போவில் 2013 ஆம் ஆண்டு நடைபெற்ற ஆசிய கோப்பைக்கான மூத்தோர் அணியில் ரோகிதாசு தேர்வு செய்யப்பட்டார். இப்போட்டியில் இந்திய அணி வெள்ளிப் பதக்கம் வென்றது. 2017 ஆம் ஆண்டில் இந்திய அணிக்கு மீண்டும் வந்தார்.
# அம்பாசரி ஏரி


**அம்பாசரி ஏரி** (**Ambazari lake**) இந்தியாவின் மகாராட்டிரா மாநிலத்தில் நாக்பூரின் தென்மேற்கு எல்லைக்கு அருகில் அமைந்துள்ளது. நாக்பூரில் உள்ள 11 ஏரிகளில் இதுவும் ஒன்றாகும். நகரத்தின் மிகப்பெரிய ஏரியாகக் கருதப்படும் இங்கிருந்துதான் நாக் நதி உருவாகிறது. 1870ஆம் ஆண்டில், போன்சுலே ஆட்சியின் கீழ், நகரத்திற்கு நீர் வழங்குவதற்காக அம்பாசரி ஏரி கட்டப்பட்டது. அரசு அதிகாரிகளுக்கும், பிரபலங்களுக்கும் குழாய்கள் மூலம் தண்ணீர் இங்கிருந்து வழங்கப்பட்டது. வி.என்.ஐ.டிக்கு அருகில் உள்ள இந்த ஏரி மா மரங்களால் சூழப்பட்டுள்ளது. இதை அடையாளப்படுத்தும் விதமாக மராத்தியில் மாம்பழம் என்று பொருள்படும் அம்பாசாரி என்ற சொல் ஏரிக்கு பெயராக வைக்கப்பட்டுள்ளது.  

நாக்பூருக்கு 30 ஆண்டுகளுக்கும் மேலாக நீர் வழங்க பயன்படுத்தப்பட்ட இந்த ஏரி அழகாகவும் அமைதியாகவும் இருக்கிறது.  

## தோட்டம்
ஏரியில் அம்பசாரி தோட்டம் என்று அழைக்கப்படும் ஒரு தோட்டமும் உள்ளது. இந்த தோட்டம் 1958 ஆம் ஆண்டில் 18 ஏக்கர் பரப்பளவில் நிறுவப்பட்டது. தோட்டத்தை நாக்பூர் மாநகராட்சி நிர்வகித்து பாதுகாத்து வருகிறது. இசை நீரூற்று, பல்வேறு மின்சார சவாரிகள் மற்றும் கேளிக்கை விளையாட்டுகள் ஒரு காலத்தில் தோட்டத்தில் இருந்தன, ஆனால் அவை தற்போது நிறுத்தப்பட்டுள்ளன. தோட்டத்தில் காலையில் நடைபயிற்சிக்காக மக்கள் வந்து நடக்கின்றனர். பிற்பகலில் காதலர்களின் இடமாக இது மாறுகிறது. நாக்பூரின் புகழ்பெற்ற சுற்றுலா தலங்களில் இதுவும் ஒன்றாகும்.
# அல்பைன் ஏரி

, அலாஸ்கா]]  
**அல்பைன் ஏரிகள்** (Alpine lake) மிக அதிக உயரத்தில் உள்ள ஏரிகளாகும். இவை கடல் மட்டத்திலிருந்து அல்லது மர வரிசைக்கு மேலே 10,000 அடி உயரத்திற்கு மேலே காணப்படும்.  

அல்பைன் ஏரிகள் பொதுவாக குளிர்ந்த நீரின் காரணமாக குறைந்த உயரத்தில் உள்ள ஏரிகளை விடத் தெளிவாக இருக்கும். இந்த நீரில் அல்கா மற்றும் பாசி வளர்ச்சியின் வேகம் குறைவாக இருக்கும். இந்த ஏரிகள் பெரும்பாலும் பைன் மரங்கள், ஆஸ்பென்ஸ் மற்றும் பிற உயரமான மரங்களால் சூழப்பட்டுள்ளன.  

## பிரபலமான ஆல்பைன் ஏரிகள்

- அல்பைன் ஏரி, நியூயார்க்
- அன்சூ ஏரி, பாக்கித்தான்
- சாங்கு ஏரி, இந்தியா
- சிட்டா கத ஏரி, பாக்கித்தான்

- க்ரேட்டர் லேக், ஓரிகன், அமெரிக்கா
- சந்திர தால், இந்தியா
- துடிபட்சர் ஏரி, பாக்கித்தான்

- கங்கபால் ஏரி, இந்தியா
- கரிபால்டி ஏரி, பிரித்தானியா கொலம்பியா, கனடா
- குருடோங்மர் ஏரி, இந்தியா
- ஹண்டரப் ஏரி, பாக்கித்தான்
- ஹெவன் ஏரி, வட கொரியா / சீனா
- இசிக் குல், கிர்கிஸ்தான்
- லுலார் ஏரி, பாக்கித்தான்
- கரம்பர் ஏரி, பாக்கித்தான்
- கட்டோரா ஏரி, பாக்கித்தான்
- செவன் ஏரி, ஆர்மீனியா
- பைக்கால் ஏரி, ரஷ்யா
- ஏரி லூயிஸ், ஆல்பர்ட்டா, கனடா
- பாக்கித்தானின் சைபுல் முலுக் ஏரி


- தஹோ ஏரி, கலிபோர்னியா மற்றும் அமெரிக்காவின் நெவாடா
- டிட்டிகாக்கா ஏரி, பெரு/பொலிவியா
- ஏரி வேன், துருக்கி
- மொரைன் ஏரி, ஆல்பர்ட்டா, கனடா
- நால்தார் ஏரி, பாக்கித்தான்


- பாரிஸ்தான் ஏரி, பாக்கித்தான்
- பாங்கோங் த்சோ, இந்தியா
- போக்ஸுண்டோ ஏரி, நேபாளம்
- லுலார் ஏரி, பாக்கித்தான்
- பெய்டோ ஏரி, ஆல்பர்ட்டா, கனடா
- ராரா ஏரி, நேபாளம்
- ரஷ் ஏரி, பாக்கித்தான்
- ரட்டி கலி ஏரி, பாக்கித்தான்
- தர்சார் ஏரி, இந்தியா
- சரல் ஏரி, பாக்கித்தான்

- சாரியோல்சர் ஏரி, இந்தியா
- ஷியோசர் ஏரி, பாக்கித்தான்
- தெனயா ஏரி, கலிபோர்னியா
- உர்மியா ஏரி, ஈரான்
- யெல்லோஸ்டோன் ஏரி, வயோமிங், அமெரிக்கா
# நாக் ஆறு


**நாக் ஆறு**(*Nag River*)(மராத்தி : नाग नदी) என்பது இந்தியாவின் மகாராஷ்டிராவில் உள்ள நாக்பூர் நகரத்தின் ஊடாக பாயும் ஆறாகும். இது நாக்பூர் என்ற பெயருக்கு சொற்பிறப்பியல் வழங்குவதாக அறியப்படுகிறது.  

கன்ஹான்-பெஞ்ச் ஆற்றின் ஓர் பகுதியாக, நாக் நதி வாடிக்கு அருகிலுள்ள லாவா மலைகளில் உருவாகிறது. நாக் மற்றும் பியோலி நதிகள் பவங்கான் அருகில் சந்திக்கின்றன. நாக் மற்றும் போரா நதியின் சங்கமம் தைட்டூருக்கு அருகிலும், நாக் மற்றும் கன்ஹான் நதியின் சங்கமம் சவங்கி கிராமத்திற்கு அருகிலும் உள்ளது. 2001இல் பட்டியலிலிருந்து அகற்றப்பட்ட, இந்த நதியினை, நவம்பர் 2015இல், நகரத்தின் பாரம்பரிய மீட்டெடுப்பு பட்டியலில் இந்த ஆறும் இடம்பெற முயற்சி மேற்கொள்ளப்பட்டது.  

இந்த ஆறு நாக்பூரின் வடிகாலா மாறியுள்ளது. இதன் விளைவாக இதன் சுற்றுச்சூழல் நகர்ப்புற கழிவுகளால் பெரிதும் மாசுபட்டுள்ளது  

## புத்துணர்ச்சி மற்றும் அழகுபடுத்தல்
நாக் ஆற்றிற்குப் புத்துணர்ச்சி வழங்கும் விதமாகத் தேசிய நதி பாதுகாப்பு இயக்குநரகம் 2019 நவம்பரில் ரூ. 2434 கோடி செலவில் திட்டம் ஒன்றினை அனுமதித்தது. இந்த செலவு முந்தைய மதிப்பீட்டில் 1476.96 கோடியாக இருந்தது. ஒப்புதல்களில் தாமதம் மற்றும் சரக்கு மற்றும் சேவை வரியைச் சேர்ப்பதே இதற்குக் காரணம். திட்டத்தின் மத்திய அரசின் பங்கு 60%, மாநிலத்தின் பங்கு 25% ஆகும். மீதமுள்ள 15% என்.எம்.சி. ஜப்பான் சர்வதேச ஒத்துழைப்பு நிறுவனம் மையம் மற்றும் மாநில பங்குகளுக்கு நீண்ட கால கடனை அடிப்படையில் அமைகிறது. இந்த திட்டம் நாக் ஆற்றுடன் பியோலி நதி புனரமைப்பினையும் உள்ளடக்கியது. மேலும் இது முடிவடைய நான்கு ஆண்டுகள் ஆகும் என்று மதிப்பிடப்பட்டுள்ளது. நாக்பூர் மாநகராட்சி (என்.எம்.சி) நாக் ஆறு மேம்பாடு திட்டத்தையும் ரூ .1,600 கோடிக்குத் தயாரிக்கிறது. பிரான்சைத் தளமாகக் கொண்ட ஏ எப் டி (பிரெஞ்சு அபிவிருத்தி நிறுவனம்) விரிவான திட்ட அறிக்கையைத் தயாரித்து வருகிறது. மேலும் இந்த திட்டத்திற்கும் நீண்ட கால கடன் அடிப்படையில் ஒப்புதல் அளிக்க வாய்ப்புள்ளது.
# வி. நரஹரி ராவ்


**வி. நாரஹரி ராவ்** (V. Narahari Rao) ஓர் இந்திய அரசு ஊழியராவார். இவர் சுதந்திரத்திற்கு பிந்தைய இந்தியாவில் இந்திய தணிக்கை மற்றும் கணக்குத் துறையில் பணியாற்றினார். இவர் 1948 முதல் 1954 வரை இந்தியாவின் முதல் தலைமைக் கணக்குத் தணிக்கையாளராகப் பணியாற்றினார். அரசுப் பணியில் இவர் செய்த பங்களிப்பிற்காக 1954 ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருதை இந்திய அரசு இவருக்கு வழங்கியது.  

## இதையும் காண்க

- தலைமைக் கணக்குத் தணிக்கையாளர், இந்தியா
# சுரேந்தர் குமார்


**சுரேந்தர் குமார்** (*Surender Kumar*) இந்தியாவைச் சேர்ந்த ஒரு வளைகோல் பந்தாட்ட விளையாட்டு வீரராவார். 1993 ஆம் ஆண்டு நவம்பர் மாதம் 23 ஆம் தேதி இவர் பிறந்தார். இந்திய தேசிய வளைகோல் பந்தாட்ட அணியில் ஒரு தடுப்பாட்டக்காரராக இவர் விளையாடி வருகிறார். தற்போது டோக்கியோவில் நடைபெறவிருக்கும் 2020 ஆம் ஆண்டிற்கான கோடைகால ஒலிம்பிக் வளைகோல் பந்தாட்டப் போட்டியில் விளையாட இவர் தேர்வு செய்யப்பட்டுள்ளார்.  

2016 ஆம் ஆண்டு நடைபெற்ற கோடைக்கால ஒலிம்பிக் போட்டியின் வளைகோல் பந்தாட்ட போட்டியில் விளையாடிய இந்திய அணியிலும் இவர் ஓர் உறுப்பினராக இருந்தார். அரியானா மாநிலத்தைச் சேர்ந்த கர்னல் இவருடைய சொந்த ஊராகும்.  

## இதையும் காண்க
- 2016 கோடைக்கால ஒலிம்பிக் போட்டிகளில் இந்தியா